Diari Oficial de la Generalitat Valenciana


Sumari del DOGV 6072, del 05-08-2009 (2009/8755)

RESOLUCIÓ de 7 de juliol de 2009, de la Direcció General d'Avaluació, Innovació i Qualitat Educativa i de la Formació Professional, per la que es convoquen la fase de centre docent i la fase autonòmica de la Comunitat Valenciana del X Concurs Hispanoamericà d'Ortografia de l'any 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8755


Data del document
:   07-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 7 de juliol de 2009, de la Direcció General d'Avaluació, Innovació i Qualitat Educativa i de la Formació Professional, per la que es convoquen la fase de centre docent i la fase autonòmica de la Comunitat Valenciana del X Concurs Hispanoamericà d'Ortografia de l'any 2009. [2009/8755]
El Ministeri d'Educació, dins del conjunt d'actuacions que du a terme per a millorar la qualitat de l'ensenyança, conscient de la rellevància i importància del vessant escrit de la llengua i l'ortografia, base d'una correcta escriptura, ha considerat necessari potenciar el seu estudi i coneixement, promovent esta iniciativa en col·laboració amb les comunitats autònomes i els centres docents.
Per això per mitjà de la Resolució de 15 de juny de 2009 (BOE de 29 de juny de 2009) de la Secretaria d'Estat d'Educació i Formació Professional, ha convocat la fase nacional del X Concurs Hispanoamericà d'Ortografia en castellà de l'any 2009, destinat a l'alumnat que cursa estudis de Batxillerat.
La Conselleria d'Educació, en la seua vocació de millora de la qualitat de l'ensenyança i en el seu objectiu de la consecució de l'èxit escolar de tot l'alumnat, compartix la preocupació per la necessitat del correcte ús de les llengües, considerant este concurs com una iniciativa adequada per a despertar l'interés de l'alumnat per l'ortografia.
El concurs comprén dos fases prèvies a la fase nacional que es desenrotllen de forma successiva: Una primera fase en el centre docent i una segona fase d'àmbit autonòmic.
Per tot açò, esta direcció general resol:
Primer
1. Es convoca la fase de centre docent de la Comunitat Valenciana, del X Concurs Hispanoamericà d'Ortografia en castellà de l'any 2009.
2. En esta fase podrà participar l'alumnat dels centres docents de la Comunitat Valenciana que prèviament s'haja inscrit en el concurs, matriculat en els mateixos durant el curs acadèmic 2009/2010 en segon curs de Batxillerat.
3. Els centres docents de la Comunitat Valenciana que desitgen participar en esta fase de centre docent, hauran d'inscriure's enviant la instància, el model de la qual es conté en l'annex I d'esta resolució, a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, avinguda de Campanar, número 32, districte postal 46874 de València o a través de fax al número 327.519.434.
4. El termini de presentació d'instàncies conclou el dia 25 de setembre de 2009.
5. En esta fase de centre docent desenrotllada en la Comunitat Valenciana, els centres prèviament inscrits, actuaran amb autonomia per a realitzar les proves que, a juí del jurat constituït en el centre, es consideren més convenients per a triar l'alumne o l'alumna que demostre major i millor coneixement de l'ortografia en castellà.
6. El jurat de cada centre docent haurà d'estar compost per almenys dos professors o professores de Llengua i Literatura Castellana, o si no n'hi ha, per un o una de Llengua i Literatura Castellana i un altre o una altra de Llatí o Grec, que hagen impartit classes en segon curs de Batxillerat.
7. Acabada esta fase de concurs, el centre docent comunicarà per mitjà del certificat el model del qual es conté en l'annex II d'esta resolució, a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació sítia en l'avinguda de Campanar, 32 districte postal 46451 de València o al fax amb número 938.890.827, fins al dia 2 d'octubre de 2009, el nom de l'alumne o alumna guanyador/ora, inscrivint-se per a participar en la següent fase del concurs.
Segon
1. Es convoca la fase autonòmica en la Comunitat Valenciana del X Concurs Hispanoamericà d'Ortografia en castellà de l'any 2009.
2. En esta fase autonòmica que es desenrotllarà en la Comunitat Valenciana, podran participar l'alumnat que haja resultat guanyador en els seus respectius centres docents i que prèviament s'haja inscrit, matriculat durant el curs acadèmic 2009/2010 en segon curs de Batxillerat.
3. Es concedirà un primer i un segon premi als dos primers o a les dues primeres classificats/cades i gaudiran dels beneficis específics que s'establisquen.
4. L'alumne o l'alumna que obtinga el primer premi en esta fase autonòmica, representarà a la Comunitat Valenciana en la tercera fase: fase Nacional del X Concurs Hispanoamericà d'Ortografia en castellà de l'any 2009. Si no n'hi ha, representarà a la Comunitat Valenciana l'alumne o l'alumna que obtinga el segon premi.
5. En esta fase autonòmica desenrotllada en la Comunitat Valenciana, la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, constituirà un jurat que s'ajustarà al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú i respectarà la composició paritària d'acord amb el que establix l'orde PRE/525/2005, de 7 de març, (BOE de 8 de març de 2005), per la que es dóna publicitat a l'Acord de Consell de ministres pel qual s'adopten mesures per a afavorir la igualtat entre dones i hòmens i estarà integrat per cinc membres:
President/denta: un inspector o una inspectora d'Educació.
Tres vocals: pertanyents al cos de catedràtics o de professorat d'Ensenyança Secundària de Llengua i Literatura Castellana, que hagen impartit classes en segon curs de Batxillerat.
El secretari o la secretària del Jurat serà el membre més jove dels tres vocals.
El Jurat tindrà la seua seu en la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, avinguda de Campanar, número 32, districte postal 46052 de València.
6. El concurs en esta fase autonòmica en la Comunitat Valenciana consistirà en la proposició per part del Jurat als candidats d'una sèrie de dictats o redaccions de paraules i/o frases, amb un nivell progressiu de dificultat ortogràfica.
7. Resultaran guanyadors/res del primer i segon premi els/les aspirants que a juí del Jurat obtinguen els millors resultats.
El concurs podrà ser declarat desert si a juí del Jurat cap aspirant ha obtingut uns resultats acceptables des del punt de vista de la qualitat exigida en un concurs d'estes característiques.
8. El concurs en esta fase autonòmica en la Comunitat Valenciana se celebrarà el 16 d'octubre de 2009 en l'Institut d'Educació Secundària que a continuació s'indica:
Institut d'Educació Secundària Lluís Vives
C/. Sant Pau, 4
València.
D'acord amb el següent horari:
De 11.30 a 12.30 hores: primera part de l'exercici.
De 13.00 a 14.00 hores: segona part de l'exercici.
L'alumnat participant serà convocat a les 11.00 hores, amb l'objecte d'iniciar el concurs puntualment a les 11.30 hores.
Una vegada iniciat el concurs no s'admetrà a cap alumne o alumna.
L'alumnat haurà d'acudir proveït del Document Nacional d'Identitat i de bolígraf o ploma de tinta blava o negra.
A l'acabar la primera part de l'exercici hi haurà una pausa de 30 minuts. Durant esta pausa, el Jurat de la prova prendrà les mesures oportunes perquè es garantisca la custòdia de les proves i l'anonimat dels autors o de les autores.
9. El Jurat d'esta fase de la Comunitat Valenciana serà responsable de garantir l'anonimat dels exercicis. Per a això s'utilitzarà el sistema de codi. Este codi, que consistirà en un número que es donarà a cada un o una dels o de les participants al començar les proves, serà l'única identificació que portaran els exercicis.
Els folis en què l'alumnat haja realitzat cada dictat o redacció, que seran diferents per a cada un d'ells, no tindran nom i firma. Estos folis es graparan en l'exterior d'un sobre tancat que contindrà una fotocòpia del full d'inscripció de l'alumne o alumna corresponent. Abans de procedir a tancar el sobre, cada alumne o alumna haurà de firmar la fotocòpia del full d'inscripció davant de la presència del president o secretari del Jurat del concurs, a fi que es puga comprovar la seua identitat. Realitzat este tràmit es tancarà el sobre amb el full d'inscripció de l'estudiant dins i es graparan en el seu exterior els folis dels exercicis. Els sobres que s'empren en esta operació seran tots del mateix tipus i cap d'ells presentarà en el seu exterior cap signe diferenciador.
Qualsevol signe en els folis en què s'haja realitzat la prova que permeta la identificació de l'autor o la autora de l'exercici, suposarà l'exclusió immediata de l'alumne o alumna participant.
Després que s'haja posat el codi al sobre que conté el nom de l'estudiant, se separaran els folis del sobre per a poder procedir a la correcció dels exercicis en el més absolut anonimat.
10. El Jurat elaborarà la proposta d'adjudicació d'un primer i segon premi als participants, una vegada avaluats tots els exercicis. Una vegada qualificats tots els exercicis, s'obriran els sobres que contenen els noms i cognoms dels estudiants per a saber el nom del guanyador/dora del primer i segon premi del concurs si és el cas.
El Jurat remetrà la proposta d'adjudicació del primer i segon premi i la llista amb les qualificacions de tots els estudiants presentats, a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació.
La llista amb les qualificacions de tots els estudiants presentats serà exposada en el tauler d'anuncis de l'IES Lluís Vives de València pel president o per la presidenta del Jurat.
11. La directora general d'Avaluació, Innovació i Qualitat Educativa i de la Formació Professional de la Conselleria d'Educació resoldrà i concedirà el primer i segon premi abans del dia 23 d'octubre de 2009, que es notificarà i es publicarà en el Diari Oficial de la Comunitat Valenciana.
12. Esta distinció serà consignada als estudiants guanyadors del primer i segon premi en el seu expedient acadèmic pel secretari o per la secretària del centre en què van realitzar la inscripció i gaudiran dels beneficis i reconeixements específics que s'establisquen a este efecte.
13. La Direcció General d'Avaluació, Innovació i Qualitat Educativa i de la Formació Professional de la Conselleria d'Educació es farà càrrec dels gastos de desplaçament de l'alumnat i del professor o professora acompanyant que participen en la fase de la Comunitat Valenciana del X Concurs Hispanoamericà d'Ortografia de l'any 2009.
Tercer
L'alumne o l'alumna que obtinga el primer premi en esta fase de la Comunitat Valenciana, serà inscrit o inscrita en la tercera fase, la fase Nacional del X Concurs Hispanoamericà d'Ortografia en castellà de l'any 2009, en els termes en què s'establix en la Resolució de 15 de juny de 2009 (BOE 29 de juny de 2009) de la Secretaria d'Estat d'Educació i Formació Professional. Si no n'hi ha serà inscrit o inscrita l'alumne o l'alumna que obtinga el segon premi.
DISPOSICIONS FINALS
Primera
En tot el no disposat en esta resolució seran aplicables les normes vigents en matèria de beques i ajudes a l'estudi, considerant-se iniciat el procediment per la present convocatòria.
Segona
La present resolució produirà efecte l'endemà de la seua publicació en el Diari Oficial de la Comunitat Valenciana.
Contra esta resolució, que no esgota la via administrativa, els/les interessats/des podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
València, 7 de juliol de 2009.- La directora general d'Avaluació, Innovació i Qualitat Educativa i de la Formació Professional: María Auxiliadora Hernández Miñana.